Neuvoston asetus (EY) N:o 1580/96, annettu 30 päivänä heinäkuuta 1996, valkoisen sokerin johdettujen interventiohintojen, raakasokerin interventiohinnan, A-juurikkaan ja B-juurikkaan vähimmäishintojen sekä varastointikustannusten tasaamiseksi suoritettavan korvauksen määrän vahvistamisesta markkinointivuodeksi 1996/1997



Virallinen lehti nro L 206 , 16/08/1996 s. 0009 - 0010



NEUVOSTON ASETUS (EY) N:o 1580/96, annettu 30 päivänä heinäkuuta 1996, valkoisen sokerin johdettujen interventiohintojen, raakasokerin interventiohinnan, A-juurikkaan ja B-juurikkaan vähimmäishintojen sekä varastointikustannusten tasaamiseksi suoritettavan korvauksen määrän vahvistamisesta markkinointivuodeksi 1996/1997 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), ja erityisesti sen 3 artiklan 5 kohdan, 5 artiklan 5 kohdan ja 8 artiklan 4 kohdan, ottaa huomioon komission ehdotuksen (2), sekä katsoo, että tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 1996/1997 30 päivänä heinäkuuta 1996 annetussa neuvoston asetuksessa (EY) N:o 1579/96 (3) valkoisen sokerin interventiohinta muilla kuin alijäämäalueilla on vahvistettu 63,19 ecuksi 100 kilogrammalta, asetuksen (ETY) N:o 1785/81 3 artiklan 1 kohdassa säädetään, että valkoisen sokerin johdetut interventiohinnat on vahvistettava jokaiselle alijäämäalueelle; niitä vahvistettaessa on aiheellista ottaa huomioon alueelliset erot, joita sokerin hinnoissa markkinahintojen luonnollisten muodostumisedellytysten perusteella otaksuttavasti on sadon ollessa tavanomainen ja sokerin liikkuessa vapaasti, hankintatilanteesta ennakoidaan alijäämäistä Italian, Irlannin, Yhdistyneen kuningaskunnan, Espanjan, Portugalin ja Suomen tuotantoalueilla, asetuksen (ETY) N:o 1785/81 3 artiklan 5 kohdassa säädetään interventiohinnan vahvistamisesta raakasokerille; tämä hinta olisi vahvistettava valkoisen sokerin interventiohinnan perusteella, asetuksella (EY) N:o 1579/96 juurikkaan perushinta on vahvistettu 47,67 ecuksi tonnilta; asetuksen (ETY) N:o 1785/81 5 artiklan 2 kohdassa säädetään, että A-juurikkaalle vahvistettavan vähimmäishinnan on oltava 98 prosenttia juurikkaan perushinnasta ja että B-juurikkaalle vahvistettavan vähimmäishinnan on periaatteessa oltava 68 prosenttia mainitusta perushinnasta, sanotun kuitenkaan rajoittamatta mainitun asetuksen 28 artiklan 5 kohdan soveltamista, ja sokerialan varastointikustannusten korvausta koskevista yleisistä säännöistä ja asetuksen (ETY) N:o 750/68 kumoamisesta 20 päivänä kesäkuuta 1977 annetun neuvoston asetuksen (ETY) N:o 1358/77 (4) 5 artiklassa säädetään, että varastointikustannusten tasaamiseksi suoritettavan korvauksen määrä on vahvistettava kuukausittain ja painoyksiköittäin ottaen huomioon rahoitus- ja vakuutuskustannukset sekä varastointiin liittyvät erityiset kustannukset; rahoituskustannusten osalta olisi otettava huomioon 6,10 prosentin korkokanta, ON ANTANUT TÄMÄN ASETUKSEN: 1 artikla Yhteisön alijäämäalueilla valkoisen sokerin johdettu interventiohinta vahvistetaan: a) 64,65 ecuksi 100 kilogrammalta Yhdistyneen kuningaskunnan kaikilla alueilla; b) 64,65 ecuksi 100 kilogrammalta Irlannin kaikilla alueilla; c) 64,65 ecuksi 100 kilogrammalta Portugalin kaikilla alueilla; d) 64,65 ecuksi 100 kilogrammalta Suomen kaikilla alueilla; e) 64,88 ecuksi 100 kilogrammalta Espanjan kaikilla alueilla; f) 65,53 ecuksi 100 kilogrammalta Italian kaikilla alueilla. 2 artikla Raakasokerin interventiohinta vahvistetan 52,37 ecuksi 100 kilogrammalta. 3 artikla 1. Yhteisössä voimassa oleva A-juurikkaan vähimmäishinta vahvistetaan 46,72 ecuksi tonnilta. 2. Jollei asetuksen (ETY) N:o 1785/81 28 artiklan 5 kohdan soveltamisesta muuta johdu, yhteisössä voimassa oleva B-juurikkaan vähimmäishinta vahvistetaan 32,42 ecuksi tonnilta. 4 artikla Asetuksen (ETY) N:o 1785/81 8 artiklassa tarkoitettu korvauksen määrä kuukaudelta vahvistetaan 0,42 ecuksi 100 kilogrammalta valkoista sokeria. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 1996/1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o L 177, 1.7.1981, s. 4, asetus sellaisena kuin se on viimeksi muutettuna asetuksella (EY) N:o 110/95 (EYVL N:o L 110, 17.5.1995, s. 1). (2) EYVL N:o C 125, 27.4.1996, s. 10. (3) Katso tämän virallisen lehden s. 7. (4) EYVL N:o L 156, 25.6.1977, s. 4, asetus sellaisena kuin se on viimeksi muutettuna asetuksella (ETY) N:o 3042/78 (EYVL N:o L 361, 23.12.1978, s. 8).